Пол Валери
Нарове

Превод от френски: Пенчо Симов, 1978

chitanka.info

Нарове, с разпукани кори,

на зърната напора неспрели,

сякаш сте чела със мисли смели,

по които горд стремеж искри.

Претърпените от вас слънца

са били, о нарове, такива,

че сега мощта ви се разкрива,

ронейки рубинени зрънца.

И кората в златна твърд разстила,

тласкана от непозната сила,

ярки капки със отблясък сух;

тази рана бляскава с възхита

кара да мечтае моят дух

за архитектурата си скрита.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.